## Elnökségi ülés

## ELTE Pedagógiai és Pszichológiai Kar Hallgatói Önkormányzat

## Jegyzőkönyv

## 2020. május 24. (18:00-19:18)

## Helyszín: Microsoft Teams: PPK HÖK szoba

## Napirend:

1. **Beszámolók**
2. **Ütemterv**
3. **Egyebek**

Baán Lolita nem tud jelen lenni. Miklós Bence 18:54-kor csatlakozik.

**1. Napirendi pont: Beszámolók**

Korinek Janka bejelenti, hogy sikerült egyeztetnie az életvezetési tanácsadóval. Beszámol róla, hogy május 12-én részt vett a Vezetői Értekezlet ülésén, ahol szó volt a Záróvizsga gyakorlati biztosításáról. Az ülésen állást foglaltak amellett, hogy ha a záróvizsga alatt elmegy az internet a diák részéről, akkor számára biztosítani fognak egy új időpontot. Beszámol róla továbbá, hogy május 13-án részt vett az EHÖK Elnökségi ülésen, ahol a Gólyatábor kérdését vitatták meg. Megemlíti, hogy május 19-én részt vett a Vezetői Értekezlet ülésén, ahol szó esett arról, hogy a hallgatók továbbra sem látogathatják az egyetem épületét, továbbá, elkezdődött az alternatív diplomaosztó megszervezése. Elmondja, hogy május 11-én részt vett a Tanulmányi Bizottság ülésén, május 13-án az OHÜB ülésén, május 18-án a Szenátuson, május 20-án pedig az EHÖK Elnökségi ülésen.

Bella Dániel beszámol róla, hogy Szombathelyen 3 opció merült fel a szeptemberi iskolakezdéssel kapcsolatban. Előfordulhat, hogy marad az online távoktatás; vagy bizonyos órákra bejárnak a hallgatók, bizonyos órák pedig maradnak online megtartva; valamint megtörténhet az is, hogy minden órára bejárhatnak a hallgatók.

Diczkó Dalma bejelenti, hogy a héten lezajlott az utolsó KÖB-ös levélszavazás. Beszámol róla továbbá, hogy május 21-én részt vett az EHÖK Küldöttgyűlésen. Elmondja, hogy a héten lezajlott az utolsó rendkívüli szociális támogatásra érkező kérvények leadása.

Fábián Fanni bejelenti, hogy a nemzeti felsőoktatási ösztöndíj pályázat pontrendszerét átalakították. Beszámol róla, hogy részt vett a Tanulmányi Bizottság ülésén. Elmondja, hogy jelenleg kivizsgálási ügy zajlik egy adott vizsgával kapcsolatban. Beszámol róla továbbá, hogy május 21-én részt vett az EHÖK Küldöttgyűlésen.

Kassai József bejelenti, hogy a tervezett június 9. kari Küldöttgyűléshez szükséges Beszámolók megírásának határideje a bizottsági tagoknak június 3., a bizottságok elnökeinek pedig június 5.

Pásztor Katalin bejelenti, hogy május 13-án részt vett az EHKB ülésén, ahol arról esett szó, hogy a start-ösztöndíjak hogyan kerülnek majd kifizetésre.

Szabó Krisztina beszámol róla, hogy Korinek Jankával össze fogják állítani a közös költségvetést, melyet a Küldöttgyűlésre is bevisznek.

Zelena Dorina bejelenti, hogy a Perspektíva tagokkal tartott egy ülést. Beszámol róla, hogy az Instagramon folytatódni fog a posztok megalkotása, a hangsúlyt pedig a szerkesztők közötti csapatérzetre helyezik.

Zsolnai Dorottya beszámol róla, hogy az Instagram oldalra kikerült május 16 és18 között a Perspektíva Instagram oldalának promóciója. Beszámol róla továbbá, hogy május 21-én részt vett az EHÖK Küldöttgyűlésen.

**2. Napirendi pont: Ütemterv**

Korinek Janka bejelenti, hogy egyeztetett Baán Lolitával és Miklós Bence, Animátorkoordinátorral az animátori év kapcsán. Beszámol róla, hogy a jelenlegi stábösszerakás a Gólyahétre fog koncentrálódni. AZ Elbeszélgetések a Microsoft Teams felületén fognak megvalósulni. A 29-es tábor időpontja feltehetően augusztus eleje, a helyszín pedig valószínűleg Budapest, azonban ez még bizonytalan, további pontosítások szükségesek.

**3. Napirendi pont: Egyebek**

*Nem érkezett több bejelentés.*

Szőke Júlia

elnök

Ellenőrző Bizottság

ELTE PPK HÖK

Budapest, 2020. május 29.